Den Vest-Sjællandske Avis, 1831-01-04
Polakkernes Udrustninger gaae virkelig til det umaadelige. Der hersker en ganske overordentlig Enthusiasme hos det hele Folk, Pengebidrag strømme ind fra alle Kanter og det høist betydelige Summer. Saaledes har Dictatoren sendt til Banken en Brillantring og en kostbar Daase, Greve Vladislaus Ostrovski har skiænket Staten, 200,000 Gylden, Greve Patz 100,000 Gylden, Fyrste Cartorpski 50,000 Gylden, Borgeren Leon, Malachovsky 150,000 Gylden, 3 Biskopper 70,000 Gylden, en Pige paa 13 Aar har skiænket en Capital af 1000 Gylden. Paa Fæstningsværkerne omtring Varschau arbeide alle Børgere uden Forskiel, og selv de Seistlige lægge Haand paa Værket, saaledes har Karmeliternes Prior Cornelius Lyko tilligemed alle sine Conventualer arbeidet paa Forskandsningerne ved Praga. Hele Folket væbner sig; frievillige Corps reise sig paa alle Kanter; Bønderne bevæbnes med Leer i Mangel paa andre Vaaben. Saaledes have Jndvaanerne i det Strockover Voievodskab indsendt en Adresse, hvori det anmeldes for Regieringen at 60,000 Kostniers, eller med Leer bevæbnede Mænd, og 2000 Mand let Rytterie, Krakusy, staae hvert Øieblik i Beredskab til Regieringens Tieneste. Men det største Beviis paa Polakkernes Enthusiasme, for deres politiske Uafhængighed var Rigsdagens Forhold, den Eenstemmighed hvormed den handlede, den Villighed hvormed den antog de Betingelser under hvilke Gen. Chlopicki allene vilde overtage Dictaturen, fordi den erkiendte Nødvendigheden af i et saa critisk Øieblik, at Magten overdrages i en enkelt Mands Hænder, og at alle indvortes Stridigheder blive forebyggede, og endelig det Exempel hvormed Rigsdagens Medlemmer foregik Nationen med at yde patriotiske Biedrag paa Fædrenelandets Altar, være paafaldende. Magten er vel nu for Øieblikket i Dictatorens Hænder; men der er dog nedsat en Deputation af Rigsdagen som kan giøre en Ende paa hans Magt, naar det skulde være nødvendigt, og udnævne en anden Generallissimus i hans Sted. Efterat Rigsdagen havde erkiendt Revolutionens Gyldighed, saa besluttede den inden den prorogerede sine Møder at lade udarbeide et Manifest, hvori Bevæggrunden til den skulde forelægges for Europas Øine. Den provisoriske Regiering er nu opløst, og Diktatoren har udnævnet et Nationalconseil, som bestaaer af følgende 5 Personer: 1) Fyrste Adam Cartorinsk, Præsiderende i Senatet; 2) Greve Vladislav Ostrovski, Rigs marskal, 3) Fyrste Radzivill, Senator, Voievod; 4) Leon Dembodski, Senator, Kapellan, og 5, Berzykovsky, Landbud for Distriktet Ostrolenka Ogsaa har han udnævnet nye Ministre for hele Regieringsforvaltningen. Sagen er nu dreven saavidt at det ikke er at tænke paa, at der kan blive gjort Ende paa den uden ved en uhyre Blodsudgydelse: Den Russiske Keiser kan ikke lade denne Brand vedblive at rase paa sine Grændser. Polakkerne ere gaaede saavidt, at de ikke meere kunne træde tilbage. Den Russiske Keisers Proklamationer og Polakkernes nyeste Foretag uder udvise dette. - Det kommer nu kun an paa hvorledes de andre Magter ville forholde sig ved dette store Anliggende. De Engelske Aviser ere fulde af Jnteresse for Polakkernes Held; de Franske Blade animere deres Regiering til at understøtte dem. Ogsaa beroer det meget paa hvad Sultanen vil tage sig for i denne Anledning. Man hører fra Constantinopel: at han arbeider med største Jur paa Organisationen af sin regulaire Armee og at han vil befæste Varna og Adrianopel og anlægge store Forskandsninger ved Foden af Balkanbierget, hvortil han vil bruge en Fransk Oberst, som staaer i Paschaen af Ægyptens Tieneste.